Feb 14,2019
'ఆర్వోసీ వద్ద రియల్‌ కంపెనీల పాన్‌ డేటా లేదు'
న్యూఢిల్లీ : రిజిష్ట్రార్‌ ఆఫ్‌ కంపెనీస్‌ (ఆర్వోసీ) వద్ద 95 శాతం రియల్‌ ఎస్టేట్‌ కంపెనీల పాన్‌ సమాచారం అందుబాటులో లేదని కంప్ట్రోలర్‌ అండ్‌ ఆడిటర్‌ జనరల్‌ (కాగ్‌) నివేదికలో వెల్లడైంది. కంపెనీల చట్టం (మేనేజ్‌మెంట్‌ అండ్‌ అడ్మినిస్ట్రేషన్‌) 2014 నిబంధనల ప్రకారం ఏదైనా ఓ కంపెనీ తన వార్షిక నివేదికను ఎంజీటీ-7 అనే ఫారలో నింపి అందులో తప్పనిసరిగా పాన్‌ నెంబర్‌ను జతపరుస్తూ ఆర్వోసీకి అందజేయాలి. కానీ 54,578 కంపెనీలకు గానూ 51,670 (95 శాతం) కంపెనీల పాన్‌ సమాచారం ఆర్వోసీ వద్ద లేదని కాగ్‌ తన ఆడిట్‌లో తేల్చింది. 2013-14 నుంచి 2016-17 వరకు ఆర్థిక సంవత్సరాల మధ్య కాగ్‌ ఈ నివేదికను రూపొందించింది. అంతేగాక ఆయా కంపెనీలు ఇన్‌కంటాక్స్‌ రిటర్న్స్‌ (ఐటీఆర్‌) దాఖలు చేసే సమయంలోనూ పలు అవకతవకలు జరుగుతున్నాయని కాగ్‌ తెలిపింది.
మీ స్నేహితులకు రికమెండ్ చెయ్యండి